Trae Young

Reifordas Trėjus Jangas (, g. ) – JAV krepšininkas, žaidžiantis NBA lygoje besivaržančioje Vašingtono „Wizards“ komandoje. Žaidė universitetinį krepšinį Oklahomos „Sooners“ komandoje.

Jangas yra keturis kartus patekęs į „Visų žvaigždžių“ rungtynes ir atvedė „Hawks“ į tris atkrintamąsias varžybas, įskaitant 2021 m. Rytų konferencijos finalą. 

 Profesionali karjera 
kairėje|miniatiūra|Jangas 2020 m.|241x241px
 Atlantos „Hawks“ (2018–2026 m.) 
2018 m. NBA naujokų biržoje T. Jangą penktuoju šaukimu pasirinko jo gimtojo miesto komanda Dalaso „Mavericks“, tačiau iškart buvo išmainytas į Atlantos „Hawks“ kartu su būsimuoju pirmojo rato šaukimu mainais į teises į trečiąjį šaukimą Luka Dončić. 2018 m. liepos 1 d. su Atlantos klubu oficialiai pasirašė sutartį.

2019 m. vasario 25 d., kai Atlanta pralaimėjo 119:111 Hiustono „Rockets“ ekipai, įžaidėjas pelnė 36 taškus ir pataikė 8 tritaškius. Kovo 1 d. pelnė 49 taškus ir atliko 16 rezultatyvių perdavimų, tačiau pralaimėjo 168:161 po pratęsimo Čikagos „Bulls“ klubui. Sezono pabaigoje, kartu su L. Dončić, buvo vienbalsiai išrinktas į 2019 m. pirmąją NBA simbolinę naujokų komandą.

2019 m. lapkričio 29 d., pralaimėdamas Indianos „Pacers“ komandai 105:104 po pratęsimo, Jangas pelnė 49 taškus, įskaitant 21 tašką ketvirtajame kėlinyje. 2020 m. sausio 23 d. pirmą kartą buvo atrinktas rungtyniauti NBA „Visų žvaigždžių“ rungtynėse. Vasario 9 d. Jangas per 47 minutes pelnė 48 taškus ir atliko 13 rezultatyvių perdavimų, padėdamas iškovoti 140:135 pergalę po pratęsimo prieš Niujorko „Knicks“. Vasario 20 d. pergalingose rungtynėse prieš Majamio „Heat“ pelnė 50 taškų ir pataikė 8 iš 15 tritaškių. 2020 m. vasario 19 d. „Bleacher Report“ pripažino Trėjų Jangą blogiausiai besiginančiu NBA įžaidėju.

2021 m. žaidėjas atvedė „Hawks“ iki pat konferencijos finalo, kur jie susitiko su Giannis Antetokounmpo vedamais Milvokio „Bucks“. Pirmosiose konferencijos finalo rungtynėse pelnė 48 taškus, atliko 11 rezultatyvių perdavimų ir atkovojo 7 kamuolius bei pasiekė pergalę. Praleido 4 ir 5 rungtynes dėl dešinės kojos kaulo sumušimo. Jangas grįžo į rikiuotę šeštose rungtynėse, tačiau „Hawks“ pralaimėjo 118:107 ir taip baigė sezoną.

2021 m. rugpjūčio 3 d. su „Hawks“ susitarė dėl penkerių metų maksimalaus kontrakto pratęsimo su 172 mln. dolerių garantija, kuri gali siekti iki 207 mln. dolerių.

2022 m. sausio 3 d., pralaimėdamas Portlando „Trail Blazers“ ekipai 136:131, Jangas pelnė 56 taškus ir atliko 14 rezultatyvių perdavimų. 2022 m. sausio 27 d. antrą kart išrinktas į NBA „Visų žvaigždžių“ rungtynes. Reguliariojo sezono pabaigoje tapo antruoju žaidėju NBA istorijoje (kitas buvo Tiny Archibald), kuriam pavyko pirmauti lygoje pagal pelnomus taškus ir rezultatyvius perdavimus.

2024 m. vasario 6 d. buvo trečią kart įtrauktas į „Visų žvaigždžių“ rungtynes, nes pakeitė traumą patyrusį Julius Randle. 2024 m. vasario 15 d., pralaimėjus 122:99  Šarlotės „Hornets“ ekipai, Jangas pataikė 1051-ąjį karjeros tritaškį ir aplenkė daugiausiai tritaškių per visą „Hawks“ istoriją pataikiusį Mookie Blaylock.

2024 m. gruodžio 6 d. rungtynėse prieš Los Andželo „Lakers“ (134:132 po pratęsimo) Jangas pelnė 31 tašką, atliko 20 rezultatyvių perdavimų ir įmetė pergalingą tritaškį. Jis tapo pirmuoju žaidėju NBA istorijoje, per rungtynes pelniusiu daugiau nei 30 taškų, atlikusiu daugiau nei 20 rezultatyvių perdavimų ir pataikiusiu daugiau nei 5 tritaškius. Taip pat tapo 11-uoju žaidėju NBA istorijoje, kuriam pavyko pelnyti 30 taškų ir atlikti 20 rezultatyvių perdavimų per vienas rungtynes.

2025 m. vasario 10 d. įžaidėjas ketvirtą kartą pateko į „Visų žvaigždžių“ rungtynes vietoj traumuoto Giannis Antetokounmpo.
 Vašingtono „Wizards“ (2026–dabar) 
2026 m. sausio 9 d. Jangas išmainytas į Vašingtono „Wizards“ klubą mainais už CJ McCollum ir Corey Kispert.
 Statistika 

 NBA 
 Reguliarusis sezonas 

|-
| style="text-align:left;"| 
| style="text-align:left;"| Atlanta
| 81 || 81 || 30.9 || .418 || .324 || .829 || 3.7 || 8.1 || .9 || .2 || 19.1
|-
| style="text-align:left;"| 
| style="text-align:left;"| Atlanta
| 60 || 60 || 35.3 || .437 || .361 || .860 || 4.3 || 9.3 || 1.1 || .1 || 29.6
|-
| style="text-align:left;"| 
| style="text-align:left;"| Atlanta
| 63 || 63 || 33.7 || .438 || .343 || .886 || 3.9 || 9.4 || .8 || .2 || 25.3
|-
| style="text-align:left;"| 
| style="text-align:left;"| Atlanta
| 76 || 76 || 34.9 || .460 || .382 || .904 || 3.7 || 9.7 || .9 || .1 || 28.4
|-
| style="text-align:left;"| 
| style="text-align:left;"| Atlanta
| 73 || 73 || 34.8 || .429 || .335 || .886 || 3.0 || 10.2 || 1.1 || .1 || 26.2
|-
| style="text-align:left;"| 
| style="text-align:left;"| Atlanta
| 54 || 54 || 36.0 || .430 || .373 || .855 || 2.8 || 10.8 || 1.3 || .2 || 25.7
|-
| style="text-align:left;"| 
| style="text-align:left;"| Atlanta
| 76 || 76 || 36.0 || .411 || .340 || .875 || 3.1 || style="background:#cfecec;"|11.6* || 1.2 || .2 || 24.2
|- class="sortbottom"
| style="text-align:center;" colspan="2"| Karjera
| 483 || 483 || 34.4 || .433 || .352 || .873 || 3.5 || 9.8 || 1.0 || .2 || 25.3
|- class="sortbottom"
| style="text-align:center;" colspan="2"| Visų žvaigždžių
| 4 || 2 || 15.1 || .382 || .273 ||  || 2.5 || 8.5 || .5 || .0 || 8.0
|}
 Atkrintamosios varžybos 

|-
|style="text-align:left;"|2021
|style="text-align:left;"|Atlanta
| 16 || 16 || 37.7 || .418 || .313 || .866 || 2.8 || 9.5 || 1.3 || .0 || 28.8
|-
|style="text-align:left;"|2022
|style="text-align:left;"|Atlanta
| 5 || 5 || 37.3 || .319 || .184 || .788 || 5.0 || 6.0 || .6 || .0 || 15.4
|-
|style="text-align:left;"|2023
|style="text-align:left;"|Atlanta
| 6 || 6 || 38.3 || .403 || .333 || .860 || 3.7 || 10.2 || 1.7 || .7 || 29.2
|- class="sortbottom"
| style="text-align:center;" colspan="2"|Karjera
| 27 || 27 || 37.8 || .402 || .297 || .852 || 3.4 || 9.0 || 1.2 || .1 || 26.4
|}
 Universitetas 

|-
|style="text-align:left;"|2017–18
|style="text-align:left;"|Oklahoma
| 32 || 32 || 35.4 || .423 || .361 || .861 || 3.9 || style="background:#cfecec;" | 8.7* || 1.7 || .3 || style="background:#cfecec;"|27.4*
|- class="sortbottom"
| style="text-align:center;" colspan="2"|Karjera
| 32 || 32 || 35.4 || .423 || .361 || .861 || 3.9 || 8.7 || 1.7 || .3 || 27.4
|}

 Apdovanojimai ir pasiekimai 
 NBA 

 4× NBA „Visų žvaigždžių“ rungtynių žaidėjas (2020, 2022, 2024, 2025 m.)
 Trečiosios NBA simbolinės komandos žaidėjas (2022 m.)
 Pirmosios NBA simbolinės naujokų komandos žaidėjas (2019 m.)
 Išnašos 

 Nuorodos 
 Trae Young profilis „Basketball Reference“ 
 Trae Young profilis „Proballers“
 Trae Young profilis „RealGM“

Kategorija:JAV krepšininkai